ชุมพล มั่นใจ ต่างชาติเชื่อมั่นท่องเที่ยวไทย
รมว.ท่องเที่ยวและกีฬา มั่นใจ ต่างชาติเชื่อมั่นท่องเที่ยวไทย หวังทำเป้า 6 แสนล้านเข้าประเทศ
30 มี.ค. 2553

รมว.ท่องเที่ยวและกีฬา มั่นใจ ต่างชาติเชื่อมั่นท่องเที่ยวไทย หวังทำเป้า 6 แสนล้านเข้าประเทศ
นายชุมพล ศิลปอาชา รมว.ท่องเที่ยวและกีฬา ในฐานะหัวหน้าพรรคชาติไทยพัฒนา เปิดเผยว่า จากสถานการณ์การชุมนุมทางการเมืองที่เกิดขึ้น ยังคงมั่นใจว่าประเทศจะสามารถกระตุ้นการท่องเที่ยวได้ เพราะแม้แต่การชุมนุมของกลุ่มพันธมิตรประชาชนเพื่อประชาธิปไตย(พธม.) ที่ไปปิดสนามบินสุวรรณภูมิ รัฐบาลยังสามารถแก้ไขวิกฤติทำให้มียอดนักท่องเที่ยวเพิ่มขึ้น จึงขอให้เชื่อว่ามีเวลาในการแก้ปัญหา อย่างยอดของการท่องเที่ยวเมื่อปี 2552 มี 14.1 ล้านคน และเข้าสู่ปี 2553 คาดว่าจะมียอด 15.5 ล้านคน ทั้งนี้เชื่อว่าจะสามารถสร้างรายได้ให้ประเทศถึง 6 แสนล้านบาท 
นายชุมพล กล่าวอีกว่า  แต่สิ่งที่น่ากังวล คือ นักท่องเที่ยวจากประเทศญี่ปุ่น ที่มีความกังวลกับโครงการนิคมอุตสาหกรรม มาบตาพุด ซึ่งเราควรให้เวลารัฐบาลแก้ปัญหา อย่างไรก็ตาม ช่วงนี้เป็นช่วงไฮซีซัน ความเชื่อมั่นการท่องเที่ยวไทยยังมีสูง ซึ่งตนเองจะไปโรดโชว์ที่ประเทศจีน ญี่ปุ่น อินเดีย อาหรับ เพื่อช่วยกระตุ้นเรื่องของการท่องเที่ยว โดยจะเน้นในเรื่องของการท่องเที่ยวเชิงสุขภาพ